**Te slobod uitare**

*Doina Bezea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Te slobod uitare pe-un hrisov de tăcere

prin slove de lut să te scurme pârâuri

să-ţi soarbă nisipul de pe chipul ce-ţi piere

pe iederi de vânt să te legeni desfrâuri.

Te slobod uitare pe un pat de măceşe

în volburi de iarbă să te strângă doar timpul

şă-ţi cânte a toamnă ruginită sub lese

să-ţi plângă-nserarea dintr-o iarnă argintul.

Te slobod uitare în cântare de valuri

din tine să muşte arcuşuri căscând

să-ţi soarbă veninul blestemat prin pocaluri

săgeţi de mărgeanuri să te muşte dansând.

Te slobod uitare în hrisoave de ceaţă

cerneala să-ţi curgă bâjbâind oarbă cerul

luceferi să-ţi coasă pe sub aripi verdeaţă

prin Raiul de umbre să-ţi adie doar gerul.

Autor Doina Bezea